钦定古今图书集成/明伦汇编/氏族典/第286卷 > 黄玹
## 钦定古今图书集成/明伦汇编/氏族典/第286卷 > 黄玹

按《蒲圻县志》：“玹字敬润。祖煜，中洪武丙子乡试，为合
肥教谕。父城，中永乐癸卯乡试，为富顺司训玹，成化
乙酉举于乡，乙未登谢迁榜进士，授浙江西安知县。
为政严峻，豪猾屏迹。征拜福建道监察御史，坚持风
纪，不畏彊御。时贵州都匀苗乱，大兵进讨，敕玹往监
军，纪绩经略，常屈群策，改土为流，改州为卫，厥功居”
多。晋陟大理寺丞，勒石黔署。寻致仕归。